**LĒMUMS**

Liepājā

|  |  |
| --- | --- |
| 2023. gada 23. martā | Nr.82/3  (prot. Nr.3, 22.§) |

Par grozījumiem 2022. gada

18. augusta lēmumā Nr.318/12

Saskaņā ar Zemes pārvaldības likuma 17. panta pirmo daļu rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda, savukārt 17. panta sestajā daļā noteikts, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā.

Ar Liepājas valstspilsētas pašvaldības domes 2022. gada 18. augusta lēmumu Nr.318/12 “Par zemes vienību piekritību Liepājas valstspilsētas pašvaldībai” apstiprināts Liepājas valstspilsētas pašvaldībai piekrītošo zemes vienību ar statusu “Rezerves zemes fonds” un “Zeme zemes reformas pabeigšanai” saraksts ar 115 zemes vienībām.

Liepājas valstspilsētas pašvaldība, izskatījusi Valsts zemes dienesta Nekustamā īpašuma valsts kadastra informācijas sistēmas datus par zemes vienībām, kurām vēl ir reģistrēts statuss “Rezerves zemes fonds” un “Zeme zemes reformas pabeigšanai”, konstatē, ka zemes vienībām Kuršu laukums 4A, Liepājā (kadastra apzīmējums 17000360380), Mastu ielā 10, Liepājā (kadastra apzīmējums 17000110266) un Mežu ielā 62, Liepājā (kadastra apzīmējums 17000120584) reģistrēts statuss – “Rezerves zemes fonds”, savukārt, zemes vienībai Skuju ielā 63, Liepājā (kadastra apzīmējums 17000120781) – “Zeme zemes reformas pabeigšanai”.

Liepājas valstspilsētas pašvaldībā 2022. gada 29. jūlijā saņemta valsts akciju sabiedrības “Valsts nekustamie īpašumi” vēstule Nr.2/9-/6664 “Par zemesgabala Kuršu laukumā 4A, Liepājā”, kurā teikts, ka valsts akciju sabiedrība “Valsts nekustamie īpašumi” atsauc 2019. gada 8. augusta vēstules Nr.3/1-6/8308 pielikumā izdarīto atzīmi par zemes vienības Kuršu laukumā 4A, Liepājā piekritību Latvijas valstij Finanšu ministrijas personā.

Liepājas valstspilsētas pašvaldībā 2022. gada 5. maijā saņemta Liepājas speciālās ekonomiskās zonas pārvaldes vēstule Nr.730/1.11. “Par zemes vienību Mastu ielā 10, Liepājā (kadastra apzīmējums 17000110266)”, kurā teikts, ka Liepājas speciālās ekonomiskās zonas pārvalde apstiprina, ka neiebilst, saskaņā ar spēkā esošajiem normatīvajiem aktiem, zemes vienības ar kadastra apzīmējumu 17000110266 Mastu ielā 10, Liepājā piekritībai Liepājas valstspilsētas pašvaldībai.

Liepājas valstspilsētas pašvaldībā 2022. gada 28. decembrī saņemta valsts akciju sabiedrības “Valsts nekustamie īpašumi” vēstule Nr.2/9-3/10937 “Par rezerves zemes fondā ieskaitīto zemes vienību Mežu ielā 62, Liepājā”, kurā teikts, ka valsts akciju sabiedrība “Valsts nekustamie īpašumi” atsauc 2019. gada 6. augusta vēstules Nr.3/1-6/8308 pielikumā izdarīto atzīmi par zemes vienības Mežu ielā 62, Liepājā piekritību Latvijas valstij Finanšu ministrijas personā.

Pamatojoties uz iepriekš izklāstīto, kā arī Zemes pārvaldības likuma 17. panta pirmo daļu, un izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Izdarīt Liepājas valstspilsētas pašvaldības domes 2022. gada 18. augusta lēmuma Nr.318/12 “Par zemes vienību piekritību Liepājas valstspilsētas pašvaldībai” pielikumā “Liepājas valstspilsētai piekrītošās zemes vienības ar statusu “Rezerves zemes fonds” un “Zeme zemes reformas pabeigšanai”” šādus grozījumus:

1.1. papildināt pielikumu ar 116.–119. ierakstu saskaņā ar pielikumu;

1.2. aizstāt pielikuma 110. ieraksta kolonnā “Zemes vienības kadastra apzīmējums” skaitli “17000140227” ar skaitli “17000140223”.

2. Liepājas pilsētas pašvaldības iestādei “Nekustamā īpašuma pārvalde” iesniegt lēmumu Valsts zemes dienesta Kurzemes reģionālajai nodaļai Nekustamā īpašuma valsts kadastra informācijas sistēmas datu aktualizēšanai.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2. punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei | |